Document ID: /roh_data/filtered/swiss_laws_in_ROHinterleaved.jsonl.gz/15845

This text was translated from EN into Rumantsch Grischun.

The board of directors shall have the following non-transferable and inalienable duties:1. the overall management of the company and issuing the required directives;2. determining the company’s organisation;3. organising the accounting, financial control and financial planning systems as required for management of the company;4. appointing and dismissing persons entrusted with managing and representing the company;5. overall supervision of the persons entrusted with managing the company, in particular with regard to compliance with the law, articles of association, operational regulations and directives;6. compiling the annual report, preparing for the general meeting and implementing its resolutions;7. filing an application for a debt restructuring moratorium and notifying the court in the event that the company is overindebted;8. in the case of companies whose shares are listed on a stock exchange: preparing the remuneration report. The board of directors may assign responsibility for preparing and implementing its resolutions or monitoring transactions to committees or individual members. It must ensure appropriate reporting to its members. Inserted by No I of the FA of 4 Oct. 1991, in force since 1 July 1992  (AS 1992 733; BBl 1983 II 745). Revised by the Federal Assembly Drafting Committee (Art. 33 ParlPA; AS 1974 1051). Amended by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399). Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

Il cussegl d’administraziun ha las suandantas incumbensas intransferiblas e nunprivablas:1. exequir la direcziun superiura da la societad e dar las directivas necessarias;2. fixar l’organisaziun;3. concepir la contabilitad, la controlla da finanzas sco er la planisaziun da finanzas, sche quella è necessaria per manar la societad;4. nominar e revocar las persunas ch’èn incumbensadas cun la gestiun e cun la represchentanza;5. exequir la surveglianza suprema da las persunas ch’èn incumbensadas cun la gestiun, en spezial en vista a l’observaziun da las leschas, dals statuts, dals reglaments e da las directivas;6. far il rapport da gestiun sco er preparar la radunanza generala ed exequir ses conclus;7. inoltrar ina dumonda da moratori d’accumodament ed infurmar la dretgira en cas d’ina surdebitaziun;8. en societads cun aczias quotadas ad ina bursa: rediger il rapport d’indemnisaziun. Il cussegl d’administraziun po surdar la preparaziun e l’execuziun da ses conclus u la surveglianza da fatschentas a giuntas u a singuls commembers. El ha da procurar che ses commembers vegnian infurmads adequatamain.Integrà tras la cifra I da la LF dals 4 d’oct. 1991, en vigur dapi il 1. da fan. 1992 (AS 1992 733; BBl 1983 II 745).Rectifitgà da la Cumissiun da redacziun da l’AF (art. 33 LRC – AS 1974 1051). Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).